Predkladacia správa

     	Ministerstvo obrany Slovenskej republiky  predkladá návrh na zrušenie  úlohy D.5. uznesenia vlády SR č. 547/2003 - rokovať s predstaviteľmi Výboru pre vojensko technickú spoluprácu RF (v súčasnosti Federálnej služby pre vojensko technickú spoluprácu RF so zahraničím)  a uvedené zmeny v dodávkach špeciálnej techniky premietnuť v “Protokole medzi vládou Slovenskej republiky a vládou Ruskej federácie o dodávkach produkcie vojenského určenia na účet čiastočného zníženia zadlženosti Ruskej federácie voči Slovenskej republike“, ktorý bol podpísaný 12. novembra 2001 v Moskve.
Dôvodom predloženia návrhu na zrušenie je vyčerpanie pridelených prostriedkov pridelených MF SR na základe zrealizovania uzatvorených zmlúv s dodávateľmi z Ruskej federácie.
     	Predkladaný materiál nemá finančný, ekonomický a environmentálny vplyv, ani vplyv na zamestnanosť a podnikateľské prostredie.
Materiál sa predkladá na rokovanie vlády SR po zapracovaní pripomienok z medzirezortného pripomienkového konania bez rozporov.